ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ  ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
       
	1. Հայաստանի Հանրապետության ֆինանսների նախարարություն
	21.07․2026թ.

	
	01/8-3/19503-2026

	1․ Նախագծով առաջարկվում է ՀՀ արդարադատության նախարարության կողմից իրականացվող 1120 ծրագրի 11001 «Քրեակատարողական ծառայություններ» միջոցառման շրջանակներում տնտեսված գումարներից 221,880.0 հազար դրամ հատկացնել նույն ծրագրի 31002 «ՀՀ արդարադատության նախարարության քրեակատարողական ծառայության կարողությունների զարգացում և տեխնիկական հագեցվածության ապահովում» միջոցառմանը՝ վեց քրեակատարողական հիմնարկների (այսուհետ՝ ՔԿՀ) համար արգելագոտիների պարագծերի էլեկտրոնային հսկողության համակարգի ձեռք բերման նպատակով (նշված միջոցառման գծով 391,000.0 հազար դրամ ներառվել է «Հայաստանի Հանրապետության 2026 թվականի պետական բյուջեի մասին» ՀՀ օրենքի առաջնահերթությունների N 6 հավելվածում)։ 
Հարկ է նշել, որ ՀՀ 2026թ. պետական բյուջեով «Արմավիր» ՔԿՀ-ի արգելագոտու պարագծի էլեկտրոնային հսկողության համակարգի ձեռքբերման նպատակով նախատեսվել է 59,000.0 հազար դրամ։ Նշված գումարի շրջանակում կնքված պայմանագրի արդյունքում տնտեսվել է 11,000.0 հազար դրամ, որը նույնպես նախատեսվում է ուղղել էլեկտրոնային հսկողության համակարգի ձեռքբերմանը։
Այս կապակցությամբ հաշվի առնելով ստանձնած մեծածավալ պարտավորությունները, մասնավորապես` առողջապահության, սոցիալական ապահովության, էկոնոմիկայի և պաշտպանության ոլորտների գծով, առաջարկում ենք քննարկել նշված տնտեսումները ՀՀ պահուստային ֆոնդ ուղղելու հարցը:

2. Ինչ վերաբերում է տեխնիկական բնույթի թերություններին, ապա հայտնում ենք, որ Նախագծի N 7 հավելվածի գնումների պլանի 55321100/4 «սննդի պատրաստման ծառայություններ» ԳՄԱ կոդով գնման առարկայի տողից նախատեսվում է 158,730.6 հազար դրամի նվազեցում, այնինչ էլեկտրոնային գնումների համակարգում առկա տեղեկատվության համաձայն՝ նշյալ գնման առարկայի տողի գումարը կազմում է 67,820.4 հազար դրամ:

	Չի ընդունվել։
Քրեակատարողական հիմնարկների համար արգելագոտիների պարագծերի էլեկտրոնային հսկողության համակարգի ձեռքբերումը ծառայության համար առաջնահերթություն է, քանի որ նոր տեխնոլոգիաների ներդրումը կբարձրացնի քրեակատարողական հիմնարկների անվտանգության մակարդակը, կկրճատվեն քրեակատարողական հաստատություններում անկարգությունների փորձերը,  կապահովվի ճգնաժամային հնարավոր իրավիճակների արդյունավետ կառավարումը: 
Միևնույն ժամանակ, ՀՀ կառավարության 23.07.2026թ. թիվ 1088-Ն որոշմամբ քրեակատարողական ծառայության կողմից տնտեսված գումարներից արդեն ուղղվել են ՀՀ կառավարության պահուստային ֆոնդ:







Ընդունվել է:
Ճշտվել է գնման առարկայի ԳՄԱ կոդը:




